Eesti nõukogude entsüklopeedia

"Eesti nõukogude entsüklopeedia" (lühend ENE) on kahe eestikeelse üldentsüklopeedia pealkiri, millest esimene ilmus aastatel 1968–1976 ja teine hakkas ilmuma aastal 1985. Teine entsüklopeedia ilmus algul pealkirjaga "Eesti nõukogude entsüklopeedia" ning alates 1990. aastast (5. köitest) pealkirjaga "Eesti entsüklopeedia". 

 "Eesti nõukogude entsüklopeedia" esimene väljaanne
pisi|"Eesti nõukogude entsüklopeedia" Tartu Linnaraamatukogus
Aastatel 1968–1976 ilmus Tallinna kirjastuses Valgus kaheksas köites (1978 ilmus lisaköide) "Eesti nõukogude entsüklopeedia", mille peatoimetaja oli 1963–1966 (entsüklopeedia väljaandmise ettevalmistuse ajal) Johan Eichfeld, seejärel Gustav Naan. Esimese köite eessõna järgi "ENE koostajad on oma eesmärgiks seadnud luua teatmeteos, milles üldarusaadava, marksistlikelt lähtuva käsitlusega kaasneks faktilise materjali tihedus ja usaldusväärsus, hinnangute osas aga teaduslik objektiivsus ja perspektiivitunne."Eessõna. Eesti nõukogude entsüklopeedia. A-Dyn. Tallinn, 1968 lk. 6. Samas eessõnas on lühidalt mainitud ka Eesti Entsüklopeediat, mis "sisaldades kodanlikus ühiskonnas käibel olevaid kontseptsioone, kannab oma aja ja olude pitserit."Eessõna. Eesti nõukogude entsüklopeedia. A-Dyn. Tallinn, 1968. lk. 5. Esimese köite trükiarv oli 65 000. Gustav Naani hilisemate meenutuste kohaselt oli ENE väga (lausa "maailmarekordiliselt") populaarne.

Peatoimetuse liige (algul peatoimetaja asetäitja) oli ka Richard Kleis; mõningate artiklite osas võib rääkida järjepidevusest Eesti Entsüklopeediaga.

 "Eesti nõukogude entsüklopeedia" teine väljaanne 

Entsüklopeedia hakkas ilmuma pealkirjaga "Eesti nõukogude entsüklopeedia" 1985 ning alates 1990. aastast (5. köitest) ilmus pealkirjaga "Eesti entsüklopeedia".

Et entsüklopeedia oli kavandatud esimese "Eesti nõukogude entsüklopeedia" ajakohastatud ja täiendatud uusväljaandeks, kannavad selle esimesed neli köidet pealkirja "Eesti nõukogude entsüklopeedia" ning 1989. aastal ilmunud kaardiköide kannab pealkirja "ENE kaardid". Esimese köite trükiarv oli 220 000.Eesti nõukogude entsüklopeedia. ENE 1. Tallinn, Valgus, 1985. lk. 704. 

Kogu entsüklopeedia ilmus aastatel 1985–2006 algul kirjastuse Valgus, hiljem Eesti Entsüklopeediakirjastuse välja antud "Eesti entsüklopeediana".

Vaata ka 
 Entsüklopeedia
 Eesti Entsüklopeedia
 Eesti entsüklopeedia
 Eesti Üleüldise teaduse raamat

 Eesti rahvaleksikon
 ENEKE
 TEA entsüklopeedia
 Eestikeelne Vikipeedia

Viited

Kirjandus
 "Taskukriitik. Okupatsiooni-entsüklopeedia "Eesti" köite ilmumine venis". Eesti Päevaleht, 3. veebruar 1971, nr. 9, lk. 5. https://dea.digar.ee/?a=d&d=estdagbladet19710203.1.5
 "Võltsingute ja dialektiliste uperpallide entsüklopeedia". Eesti Päevaleht, 4. aprill 1973, nr. 26, lk. 8. https://dea.digar.ee/?a=d&d=estdagbladet19730404.1.8
 O. V. "Ebapädev, sihilik, puudulik okupantide entsüklopeedia". Eesti Päevaleht, 12. mai 1973, nr. 35, lk. 6. https://dea.digar.ee/?a=d&d=estdagbladet19730512.1.6
 "Väänamiste, võltsimiste ja valede entsüklopeedia". Eesti Päevaleht, 25. august 1973, nr. 65, lk. 4. https://dea.digar.ee/?a=d&d=estdagbladet19730825.1.4
 Fakt (Voldemar Kures) "Leksikon on tõe ja faktide väänamiseks. ENSV entsüklopeedia VI" Eesti Päevaleht, 19. veebruar 1975, nr. 14, lk. 4. https://dea.digar.ee/?a=d&d=estdagbladet19750219.1.1
 "Uus entsüklopeedia. ENE-st sai EE". Eesti Päevaleht (Stockholm), 25. jaanuar 1991, nr. 7, lk 4
 Gustav Naan. "ENE: mõtteid ja meenutusi" Gustav Naan. Postimees (1992) 2. märts, järg kuni 4. märts.(Lõik (?) tsiteerituna Postimehes 4. märtsil 1997; vaadatud 02.12.2025)

Välislingid
 Allar Viivik, "ENE 50: aegade kiuste sündis väärt teatmeteos", Harju Elu, 07.12.2018 (intervjuu ENE toimetuseliikmete Vello Tõnso ja Tunne Kelamiga)
 "Haridus- ja teadusministeeriumi prügikonteiner oli ääreni teatmeteoseid täis"

Kategooria:Eesti entsüklopeediad